Вътьо Раковски
Далечен спомен

chitanka.info

Каручката. И кончето в нощта.

Небето — син огромен шатър.

Дърветата! На месеца свещта

над нас! Щурците! Оня тънък вятър!

Дъха ти. Твоят поглед изумен.

И хлиповете ти върху тревата.

Луна. И твоите нозе над мен,

пробиващи със токчета луната.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.